Diari Oficial de la Generalitat Valenciana


Sumari del DOGV 3794, del 17-07-2000 (2000/5848)

RESOLUCIÓ de 3 de juliol de 2000, del conseller de Medi Ambient, per la qual es resol la convocatòria de primes compensatòries corresponent a l'exercici pressupostari de l'any 2000, destinades al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5848


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 3 de juliol de 2000, del conseller de Medi Ambient, per la qual es resol la convocatòria de primes compensatòries corresponent a l'exercici pressupostari de l'any 2000, destinades al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat. [2000/S5848]
  
Vista l'Ordre de 21 de juny de 1996, de la Conselleria d'Agricultura i Medi Ambient, per la qual s'estableix un règim de primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat, i es convoca la concessió de las primes compensatòries per a l'exercici 1996.
  
Vista l'Ordre de 2 de maig de 2000 de la Conselleria de Medi Ambient per la qual es fa pública la línia de subvenció i l'import global màxim que finança per a l'any 2000 les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant de pasturatge controlat, amb un import de 06.315.998 pessetes (110.260,21 euros), a càrrec de la línia pressupostària 1806 del programa 442.40, del pressupost de la Generalitat Valenciana.
  
Atés que les sol·licituds presentades han sigut examinades i avaluades per les comissions provincials previstes en la base setena de l'annex I de l'Ordre de 21 de juny de 1996.
  
Atés que, d'acord amb allò recollit en l'ordre, les primes són destinades a intensificar les mesures de prevenció d'incendis.
  
Vista la proposta de resolució que eleva la Direcció General de Recursos Forestals, d'acord amb les atribucions que tinc conferides, resolc:
  
Article únic
  
a) Desestimar les sol·licituds els titulars i motiu de la desestimació de les quals són recollides a l'annex I.
  
b) Concedir les primes, corresponents als períodes compresos entre l'1 de gener i el 31 de maig i entre l'1 d'octubre i el 31 de desembre de 2000, els titulars i les quanties de les quals són recollides en l'annex II, per a cobrir les hectàrees que s'hi especifiquen.
  
Contra aquesta resolució, que és definitiva en via administrativa, s'hi pot interposar un recurs contenciós administratiu en el termini de dos mesos, comptadors a partir de l'endemà de la recepció d'aquesta resolució, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 10 i concordants, de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant la Conselleria de Medi Ambient en el termini d'un mes des de l'endemà de la notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de juliol de 2000.- El conseller de Medi Ambient: Fernando Modrego Caballero.
  
Annex I
  
Expedients desestimats:
  
Alacant
  
Castaño Arenga, Ramona - Per falta de documentació, de conformitat amb allò disposat en la base sisena, punt 5 de l'annex I de l'Ordre de 21 de juny de 1996
  
Castelló
  
Ibáñez Lucas, Francisco Javier - Per falta de documentació, de conformitat amb allò disposat en la base sisena, punt 5 de l'annex I de l'Ordre de 21 de juny de 1996
  
Diago Clavell, Francisco - Per falta de documentació, de conformitat amb allò disposat en la base sisena, punt 5 de l'annex I de l'Ordre de 21 de juny de 1996
  
Marín Cervera, Ramón Ángel - Insuficient justificació tècnica, de conformitat amb allò disposat en la base setena de l'annex I de l'Ordre de 21 de juny de 1996
  
Cabedo Bou, Fernando - Per falta de documentació, de conformitat amb allò disposat en la base sisena, punt 5 de l'annex I de l'Ordre de 21 de juny de 1996
  
València
  
Filguera Sánchez, Elvira - Per falta de documentació, de conformitat amb allò disposat en la base sisena, punt 5 de l'annex I de l'Ordre de 21 de juny de 1996
  
Iglesias Galán, Benito - Fora de termini, de conformitat amb allò disposat en la base sisena, punt 3 de l'annex I de l'Ordre de 21 de juny de 1996
  
Ortíz Martínez, José Vicente - Per falta de documentació, de conformitat amb allò disposat en la base sisena, punt 5 de l'annex I de l'Ordre de 21 de juny de 1996